### Resume

Forslag fra Klavs Nielsen på vegne af Socialdemokratiet og Sanne Andersen på vegne af SF om, at forvaltningen til byrådsmødet den 14.12.2022 fremlægger et konkret forslag til, hvorledes arbejdsklausuler kan indarbejdes i [adresse] kommende udbud for rengøring.

### Sagsfremstilling

I henhold til Kommunestyrelseslovens § 11 samt § 3 i forretningsordenen for [adresse] fremsender Klavs Nielsen (A) og Sanne Andersen (F) følgende forslag til optagelse på Byrådets dagsorden for mødet den 23. november 2022:

Resumé

"Med baggrund i de historier i den lokale presse hen over de sidste 15 måneder omkring rengøringsselskabet Renell som havde vundet rengøringsudbuddet i halvdelen af kommunen.

Det går jo ikke, at Vejle kommune på denne måde lægger ryg til så dårlige arbejdsmiljø forhold, hvor medarbejderne er pressede og ikke tør fortælle om deres arbejdsforhold og derudover med social dumping på rengøringsområdet for vores skattekroner. Hvor det er bevist at medarbejderne får i gennemsnit 23.000 kr. mindre i løn.

Det skal stoppes, og en væsentlig del af problemerne kunne faktisk være undgået, hvis kommunen havde indført arbejdsklausuler i vores udbuds- og indkøbspolitik. I stedet for dette fodslæbende forløb med så mange klager fra skoler og institutioner.

Sagsfremstilling

Efter at rengøringen overgik til Renell på halvdelen af skoler, institutioner m.m. kan vi ikke som offentlig myndighed og udbudsgiver stå med en viden om som der er skrevet om i de lokale medier, at medarbejderne kun havde 2,5 timer til at gøre et plejehjem rent, de manglede vaskepulver til mopperne, maskinerne blev ikke fikset, varerne blev ikke bestilt hjem og rengøringsassistenterne kunne slet ikke nå deres arbejde på den tid, de var tildelt.

Ligeledes har pressen kunnet fortælle om beretninger med pressede arbejdsvilkår og dårlig løn. Eksempelvis er der ikke givet hverken weekend- eller nattillæg af Renell og at medarbejderne fik besked fra virksomheden om, at de bare kunne færdiggøre rengøringen i deres fritid, og at flere havde arbejdet op mod 200 timer i en måned.

Derudover har Vejle kommune ligeledes krævet bod for brud på kontrakten over 100 gange og har i samme periode modtaget 814 henvendelser fra kommunens institutioner om Renell A/S omkring rengøringen.

Denne rengøringsskandale i Vejle kommune kunne være undgået, hvis kommunen havde indført arbejdsklausuler i vores udbuds- og indkøbspolitik.

Indførelsen af arbejdsklausuler vil betyde, at der stilles krav om, at løn, arbejdstid og andre arbejdsvilkår ikke må være mindre gunstige end dem, der gælder for arbejde af samme art i henhold til en kollektiv overenskomst indgået af de indenfor det pågældende faglige område mest repræsentative arbejdsmarkedsparter i [adresse], og som gælder på hele det danske område.

Derfor stiller socialdemokratiet og SF i [adresse] forslag om, at [adresse] og Vejle kommune tager ansvar for udbuddet, samt fremtidige løn- og arbejdsvilkår ved rengøringsudbud nu og i fremtiden."

### Klavs Nielsen (A) og Sanne Andersen (F) indstiller

|  |  |
| --- | --- |
| at | forvaltningen skal til næste byrådsmøde den 14. december fremlægge et konkret forslag til, hvorledes arbejdsklausuler kan indarbejdes i [adresse] kommende udbud for rengøring. |

### Beslutning

Robin Nørgaard Elsig–Pedersen stillede på vegne af Radikale Venstre følgende ændringsforslag:

” At forvaltningen udarbejder nye, klare principper, som kan sætte en ny retning for kommunens udbud. Principperne skal som minimum inddrage ovenstående.

At principperne forelægges byrådet til vedtagelse senest på mødet i januar 2023.”

For ændringsforslaget stemte 13 medlemmer: Erling Mathiesen, Kåre Lauridsen, Paulina Danielsen, Rolf Clausen, Lasse Holm, Werner Kristensen, Christoffer Knudsen, Steven Nielsen, Sys Christensen, Astrid Vestergaard, Sanne Andersen, Amalie Olsen og Olfert Ravn.

Imod ændringsforslaget stemte et flertal på 18 medlemmer: Klaus Overgaard, Laura Iversen, Carla Karlsen, Sonny Bruun, René Nissen, Sanne Iversen, Uffe Frederiksen, Simon Laursen, Ronni Kjær, Daniel Pedersen, Ludvig Jespersen, Nils Nørgaard, Stig Koch, Tage Hermansen, Edith Steffensen, Finn Mogensen, Stina Klausen og Nete Thygesen.

Ændringsforslaget er hermed bortfaldet.

For hovedforslag stemte 13 medlemmer: Erling Mathiesen, Kåre Lauridsen, Paulina Danielsen, Rolf Clausen, Lasse Holm, Werner Kristensen, Christoffer Knudsen, Steven Nielsen, Sys Christensen, Astrid Vestergaard, Sanne Andersen, Amalie Olsen og Olfert Ravn.

Imod hovedforslaget stemte et flertal på 18 medlemmer: Klaus Overgaard, Laura Iversen, Carla Karlsen, Sonny Bruun, René Nissen, Sanne Iversen, Uffe Frederiksen, Simon Laursen, Ronni Kjær, Daniel Pedersen, Ludvig Jespersen, Nils Nørgaard, Stig Koch, Tage Hermansen, Edith Steffensen, Finn Mogensen, Stina Klausen og Nete Thygesen.

Hovedforslaget er hermed bortfaldet.